[{"text_idx": "#000001", "text": "Galdamesek pertsona guztiontzako kultura ekitaldiak eskainiko ditu udan"}, {"text_idx": "#000002", "text": "Aurtengo udan Galdamesek zinema aire zabalean eta pertsona guztiontzako kultura ekitaldiak eskainiko ditu. \u201cUda Kalean\u201d jarduera programa uztailaren 16tik abuztuaren 6ra izango da. Ostiralero, San Pedro, San Esteban, Montellano eta La Acen\u0303a auzoetan zinema aire zabalean eskainiko da, 21:30ean. Gainera, arratsalde osoan zehar, 19:00etatik aurrera, familientzako kultura jarduera bat antolatuko da. Ekimen honekin, udan Galdamesen egongo den eskaintza kulturala handitzeaz gain, udalerriko ostalaritza sustatu nahi da \u201cUda Kalean\u201d uztailaren 16an hasiko da San Pedron. 19:00etan euskarazko \u201ctxikidisko\u201d-a egongo da, eta, ondoren, 21:30etan, hasiko da zinema aire zabalean, \u201cSagu eta pagu\u201d filmarekin. Uztailaren 23an, San Esteban auzoan, 19:00etan, Tor Magoaren ikuskizuna izango da, eta gauean, 21:30etan, \u201cManual de la buena esposa\u201d filma proiektatuko da, umore handia duen genero berdintasunari buruzko filma. Uztailaren 30ean \u201cUda Kalean\u201d Montellanon izango da. Arratsaldeko 19:00etan ETB2ko aurkezlea den Sergio Arrospideren emanaldia izango da. Afaltzeko etenalditxoaren ondoren, ondo pasatzeko filma proiektatuko da: \u201dSen\u0303or, dame paciencia\u201d, Jordi Sa\u0301nchez protagonista duena. Azkenik, abuztuaren 6an (ostirala) \u201cUda Kalean\u201d La Acen\u0303a auzoan izango da. 19:00etan Bocabeats Comedia bikotearen emanaldia eskainiko da, haur zein helduen gozamenerako. Ondoren, \u201cMi amigo Pony\u201d filma emango da, publiko guztiarentzako, animalien zaintza eta tratuaren inguruko garrantzia erakusten duena. Jarduera guztiak aire zabalean egingo dira; beraz, euria bada bertan behera utziko dira eta udan zehar beste egunen batean egingo dira."}]